
Újrakristályosodás vizsgálata hagyományos és folyamatos melegkeménység-méréssel és DSC technikával

A dolgozatban egy olyan újszerű melegkeménység-mérő berendezés és hozzá tartozó mérési és kiértékelési eljárás kerül vizsgálatra mellyel a hagyományosan melegkeménység-mérésre használt módszerek hiányosságai, hátrányai – mint pl. diszkrét mérési pontok, leolvasási nehézségek- kiküszöbölhetők.A berendezés egy szúrószerszámot (pl. Rockwell C) terhel a próbatest felületére állandó terhelő erővel, a próbatestet egy kemence segítségével fűti konstans hevítési sebességgel.A szúrószerszám behatolását a próbatest felületébe egy elmozdulásmérő regisztrálja. A szúrószerszám próbatestbe való behatolásából kiszámítható a lenyomat felülete, melyből a terhelő erő ismeretében számítható a próbatest keménysége bármely hőmérsékleten. Az újrakristályosodás a melegkeménység intenzív csökkenéseként jelentkezik. A berendezéssel elsősorban hidegen hengerelt elektrolitréz próbatesteken végeztem vizsgálatokat. A mérési eredmények összehasonlításra kerülnek azonos próbatesteken végzett DSC mérések és hagyományos melegkeménység-mérések eredményeivel is.



